CELEX: 62017TN0005
Language: sl
Date: 2017-01-04 00:00:00
Title: Zadeva T-5/17: Tožba, vložena 4. januarja 2016 – Sharif/Svet

20.2.2017   
            
            
               SL
            
            
               Uradni list Evropske unije
            
            
               C 53/46
            
         Tožba, vložena 4. januarja 2016 – Sharif/Svet
   (Zadeva T-5/17)
   (2017/C 053/56)
   Jezik postopka: angleščina
   
      Stranki
   
   
      Tožeča stranka: Ammar Sharif (Damask, Sirija) (zastopnika: B. Kennelly, QC, in J. Pobjoy, barrister)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               za nična razglasi Izvedbeni sklep Sveta (SZVP) 2016/1897 z dne 27. oktobra 2016 o izvajanju Sklepa 2013/255/SZVP o omejevalnih ukrepih proti Siriji (UL 2016 L 293, str. 36; v nadaljevanju: izpodbijani sklep) in Izvedbeno uredbo Sveta (EU) 2016/1893 z dne 27. oktobra 2016 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2016 L 293, str. 25; v nadaljevanju: izpodbijana uredba), in sicer v delih, kjer se nanašata na tožečo stranko;
            
         
               —
            
            
               na podlagi člena 277 PDEU ugotovi, da se člen 28(2)(a) Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (UL 2013 L 147, str. 14) in člen 15(1a)(a) Uredbe Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (UL 2012 L 16, str. 1) ne uporabljata v delih, kjer se nanašata na tožečo stranko, ter naj izpodbijani sklep in izpodbijano uredbo posledično razglasi za nična v delih, kjer se nanašata na tožečo stranko;
            
         
               —
            
            
               tožeči stranki na podlagi člena 340(2) PDEU dodeli odškodnino iz naslova nepogodbene obveznosti Evropske unije zaradi nezakonitih aktov Sveta;
            
         
               —
            
            
               Svetu naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               S prvim tožbenim razlogom se zatrjuje, da je naredil očitno napako pri presoji, ko je ugotovilo, da merilo za uvrstitev tožeče stranke na seznam v členu 28 Sklepa 2013/255/SZVP in člen 15 Uredbe Sveta št. 36/2012.
            
         
               2.
            
            
               Z drugim tožbenim razlogom se zatrjuje, da je Svet kršil – neupravičeno in nesorazmerno – temeljne pravice tožeče stranke, vključno s pravico varstva lastnine, ugleda in gospodarske pobude. Izpodbijani ukrepi imajo za tožečo stranko velike posledice, tako glede njene lastnine kot svetovnega ugleda. Svet ni dokazal, da je zamrznitev sredstev in gospodarskih virov povezana ali upravičena z legitimnim ciljem, kaj šele, da je sorazmerna s takšnim ciljem.
            
         
               3.
            
            
               S tretjim tožbenim razlogom tožeča stranka želi, da se – če je v nasprotju z glavnimi trditvami tožeče stranke merilo za uvrstitev treba razlagati tako, da zajema vsakega vodilnega sirskega poslovneža v Siriji, neodvisno od tega, ali je ta posameznik kakorkoli povezan s sirskim režimom, ali ima od tega režima ugodnosti, ali ga podpira – ugotovi, da se člen 28(2)(a) Sklepa Sveta 2013/255/SZVP in člen 15(1a)(a) Uredbe št. 36/2012 ne uporabljata v delih, kjer se nanašata na tožečo stranko, in sicer ker je merilo za uvrstitev nesorazmerno glede na sicer legitimne cilje navedenih aktov.